Projektēšanas uzdevuma pielikums

Prasības zaļajam publiskajam iepirkumam



1. Izbūves un apdares materiālu izvēle:
Visiem ēkas izbūvei un apdarei izvēlētiem materiāliem jāatbilst zemāk norādītajiem emisiju limitiem. Šī prasība attiecas uz:

1) krāsām un lakām.
2) laminātu un elastīgajiem grīdas segumiem;

Materiālu un apdares materiālu emisiju limiti (μg/m3):

I. Kopējie gaistošie organiskie savienojumi < 300 μg/m3 28 dienas pēc iebūves/ieklāšanas
II. Formaldehīds < 30 μg/m3

Prasības apdares materiāliem nosaka atbilstoši Ministru kabineta 2021. gada 19.oktobra noteikumiem Nr. 693 "Būvju vispārīgo prasību būvnormatīvs LBN 200-21" 127., 128. un 129.punktam.
Projektētājam jādefinē izbūves un apdares materiāli, kas nodrošinās atbilstību tehniskajā specifikācijā šim kritērijam noteiktajām maksimāli pieļaujamām gaistošo organisko savienojumu un formaldehīda satura normām. Tāpat būs jānodrošina produkta vides deklarācijas (PVD) saskaņā ar piemērojamiem standartiem "Pamatnoteikumi būvizstrādājumu un būvniecības pakalpojumu vides deklarācijām" visiem izvēlētajiem izbūves un apdares materiāliem, kas atradīsies tiešā saskarē ar telpas lietotājiem, tai skaitā griestu plātnēm; krāsām un lakām.
2. Prasības un kritēriji spuldzēm. 
Resursus taupošas un energoefektīvas, kvalitatīvas LED spuldzes  ar šādiem parametriem:
1) Enerģijas klase ne zemāka kā F;
2) Ekspluatācijas laiks 50 000h L80B10, L90B50  100 000 h L70B50, L80B50;
3) Gaismas krāsu temperatūra 3000K;
4) Minimālā gaismas atdeve 100 lm/W.

3. Ūdens taupīšanas ietaises

Atbilstību apliecina produktu datu lapas, kurās norādītie ūdens patēriņa parametri un darbības specifikācija atbilst tehniskajā specifikācijā minētajām prasībām.
Visas sanitārās un virtuves ūdens ietaises ir aprīkotas ar efektīvu ūdensapgādes aprīkojumu:
 
Prasības un kritēriji attiecināmi uz klozetpodu iekārtu, tostarp kompaktpodu, klozetpodu tvertņu un klozetpodu skalošanas sistēmu, un pisuāru iekārtu, tostarp kompaktpisuāru, pisuāru, bezūdens pisuāru un pisuāru skalošanas sistēmu, iepirkumiem.
ZPI prasības un kritēriji klozetpodiem un pisuāriem neattiecas uz:
• klozetpodu sēdekļiem un vākiem, ja tos laiž tirgū un/vai tirgo kā savrupu vienību;
• klozetpodu iekārtām, kurās neizmanto ūdeni, bet kuru skalošanas sistēmā izmanto ķīmiskas vielas un ūdeni, un klozetpodiem, kuru skalošanas sistēmā jāizmanto enerģija.


3.1. ZPI prasības un kritēriji klozetpodu iekārtām
	Iepirkuma dokumentu sastāvdaļas
	ZPI prasības un kritēriji

	Iepirkuma līguma priekšmets
	Ūdens izmantošanas ziņā efektīvu klozetpodu iekārtu iegāde jaunām vai atjaunotām ēkām

	Tehniskās specifikācijas
	1. EFEKTĪVS ŪDENS IZMANTOJUMS
1.1. Pilns skalošanas apjoms
Nominālais klozetpoda iekārtas pilnais skalošanas apjoms, iekārtai nonākot tirgū, neatkarīgi no ūdens spiediena nav lielāks par 6,0 l vienā noskalošanas reizē.
1.2. Taupīgs ūdens izmantojums
Gan kompaktpodi ar pilnu skalošanas apjomu, kas pārsniedz 4,0 l, gan klozetpodu skalošanas sistēmas ir aprīkoti ar ūdens taupīšanas ierīci. Tos laižot tirgū, samazināts skalošanas apjoms, ko panāk, darbinot ūdens taupīšanas ierīci, neatkarīgi no ūdens spiediena nepārsniedz 3,0 l vienā noskalošanas reizē.
Klozetpoda tvertnēs var izmantot ūdens taupīšanas ierīci, kurā samazināts skalošanas apjoms, ko panāk, darbinot ūdens taupīšanas ierīci, neatkarīgi no ūdens spiediena nepārsniedz 3,0 l vienā noskalošanas reizē.
1.3. Regulējams skalošanas apjoms
Skalošanas sistēmas ir aprīkotas ar regulētājierīci, kas ļauj personai, kura veic uzstādīšanu, regulēt skalošanas apjomu, ņemot vērā kanalizācijas sistēmas vietējos apstākļus. Pilns skalošanas apjoms pēc regulēšanas pabeigšanas saskaņā ar uzstādīšanas norādījumiem nepārsniedz 6 l vienā noskalošanas reizē vai 4 l vienā noskalošanas reizē, ja kompaktpods nav aprīkots ar ūdens taupīšanas ierīci, un samazināts skalošanas apjoms pēc regulēšanas pabeigšanas saskaņā ar uzstādīšanas norādījumiem nepārsniedz 3 l vienā noskalošanas reizē.
2. PRODUKTA RAKSTURLIELUMI
2.1. Skalošanas sistēmām izvirzītās prasības
Skalošanas sistēmas atbilst piemērojamiem standartiem.
2.2. Skalošanas raksturlielumi
Kompaktpodu un klozetpoda tvertņu skalošanas raksturlielumi atbilst piemērojamiem standartiem.
3. PRODUKTA LIETOŠANAS ILGUMS
Klozetpodu skalošanas iekārtai ir vismaz četru gadu remonta vai nomaiņas garantija. Garantijas nosacījumi skaidri paredz, ka tā attiecas uz produkta hermētiskumu un jebkuru vārstu. Pieteikuma iesniedzējs turklāt nodrošina, lai oriģinālās vai tām līdzvērtīgas rezerves daļas būtu pieejamas vismaz desmit gadus no produkta iegādes dienas.
4. UZSTĀDĪŠANAS NORĀDĪJUMI/LIETOŠANAS INSTRUKCIJA
Klozetpoda skalošanas iekārtai tiek nodrošināta turpmāk minētā informācija drukātā veidā (uz produkta iepakojuma un/vai tam pievienotajā dokumentācijā) un/vai elektroniskā formātā.
4.1. Atbilstoši uzstādīšanas norādījumi, tostarp informācija par to, attiecībā uz kādu(-ām) klasi(-ēm) un/vai veidu(-iem) produkts ir testēts, informācija par to, kādiem konkrētiem darba spiedieniem šis produkts ir paredzēts, informācija par to, ar kāda veida kanalizācijas sistēmām šo produktu var izmantot, informācija par to, kā regulēt skalošanas apjomu un tā ietekmi (piemēram, attiecībā uz atlikušo ūdens līmeni, uzpildes ūdens līmeni utt.), un, gadījumā, ja klozetpoda tvertnes un klozetpoda skalošanas sistēmas tirgū tiek laistas atsevišķi, informācija par to, ar kādiem produktiem tās ir jākombinē, lai veidotu pilnībā funkcionējošu un ūdens izmantošanas ziņā efektīvu vienību.
4.2. Padomi, kā, racionāli izmantojot ūdeni, var cik vien iespējams samazināt ietekmi uz vidi, jo īpaši informācija par atbilstošu produkta lietošanu, lai cik vien iespējams samazinātu ūdens patēriņu.
4.3. Informācija par pilnu un samazinātu skalošanas apjomu, izteiktu litros vienā noskalošanas reizē.
4.4. Ieteikumi par atbilstošu produkta lietošanu un apkopi, tostarp informācija par to, kuras rezerves daļas var nomainīt, norādījumi par starpliku un citas armatūras nomaiņu, ja produktā ir noplūde, tīrīšanas ieteikumi utt.
4.5. Informācija par atbilstošu pārstrādi pēc produkta aprites cikla beigām.

	Piedāvājuma izvērtēšanas kritēriji
	Punktus piešķir par turpmāk minēto kritēriju izpildi.
1. PAPILDU TAUPĪGS ŪDENS IZMANTOJUMS PILNAI SKALOŠANAI
Papildu punkti tiks piešķirti par katru 0,5 litru ūdens papildu ietaupījumu pilnam skalošanas apjomam, kā noteikts 1.1. kritērijā.
2. PAPILDU TAUPĪGS ŪDENS IZMANTOJUMS SAMAZINĀTAI SKALOŠANAI
Papildu punkti tiks piešķirti par katru 0,25 litru ūdens papildu ietaupījumu samazinātam skalošanas apjomam, kā noteikts 1.2. kritērijā.
3. HIGIĒNA
Papildu punkti tiks piešķirti par bezkontakta (ar sensoru aprīkotu) skalošanas kontrolsviru, kas nepieļauj nevajadzīgu mehānisma iedarbināšanu un nodrošina skalošanu tikai pēc produkta faktiskās lietošanas.


3.2.  ZPI prasības un kritēriji pisuāru iekārtām
	Iepirkuma dokumentu sastāvdaļas
	ZPI prasības un kritēriji

	Iepirkuma līguma priekšmets
	Ūdens izmantošanas ziņā efektīvu pisuāru iekārtu iegāde jaunām vai atjaunotām ēkām

	Tehniskās specifikācijas
	1. PISUĀRU SKALOŠANAS IEKĀRTU EFEKTĪVS ŪDENS IZMANTOJUMS
1.1. Pilns skalošanas apjoms
Nominālais pisuāra skalošanas iekārtas pilnais skalošanas apjoms, iekārtai nonākot tirgū, neatkarīgi no ūdens spiediena nav lielāks kā 2,0 l vienā noskalošanas reizē.
1.2. Taupīgs ūdens izmantojums
Kompaktpisuāros un pisuāru skalošanas sistēmās ir uzstādīta atsevišķos gadījumos izmantojama skalošanas kontrolsvira pēc pieprasījuma. Ar skalošanas sistēmu aprīkotos plākšņveida pisuāros ir atsevišķi lietojama skalošanas kontrolsvira pēc pieprasījuma, kas regulē noskalojumu uz nepārtrauktās sienas ne vairāk kā 60 cm platumā.
Pisuāros drīkst lietot atsevišķos gadījumos izmantojamu skalošanas kontrolsviru pēc pieprasījuma. Plākšņveida pisuāros, kas nav aprīkoti ar skalošanas sistēmu, liek atsevišķos gadījumos izmantojamu skalošanas kontrolsviru pēc pieprasījuma, kas jānovieto uz nepārtrauktās sienas ne vairāk kā 60 cm platumā.
1.3. Regulējams skalošanas apjoms
Skalošanas sistēmas ir aprīkotas ar regulētājierīci, kas ļauj personai, kura veic uzstādīšanu, regulēt skalošanas apjomu, ņemot vērā kanalizācijas sistēmas vietējos apstākļus. Pilns skalošanas apjoms pēc regulēšanas pabeigšanas saskaņā ar uzstādīšanas norādījumiem nepārsniedz 2 l vienā noskalošanas reizē.
2. PRODUKTA RAKSTURLIELUMI
2.1. Pisuāru skalošanas sistēmām izvirzītās prasības
Skalošanas sistēmas atbilst piemērojamiem standartiem.
2.2. Kompaktpisuāru un pisuāru skalošanas raksturlielumi
Kompaktpisuāru un pisuāru skalošanas raksturlielumi atbilst piemērojamo standartu prasībām.
2.3. Bezūdens pisuāru raksturlielumi
Bezūdens pisuāri atbilst Komisijas lēmuma ( 2013/641/ES) "Par ekoloģiskajiem kritērijiem ES ekomarķējuma piešķiršanai klozetpodiem un pisuāriem" 2. papildinājumā noteiktajām prasībām.
3. PRODUKTA LIETOŠANAS ILGUMS
Pisuāra skalošanas iekārtai ir vismaz piecu gadu remonta vai nomaiņas garantija. Garantijas nosacījumi skaidri paredz, ka tā attiecas attiecas uz produkta hermētiskumu un jebkuru vārstu. Piegādātājs turklāt nodrošina, lai oriģinālās vai tām līdzvērtīgas rezerves daļas būtu pieejamas vismaz desmit gadus no produkta iegādes dienas.
4. ŠĶĪDUMA BIOLOĢISKĀ NOĀRDĪŠANĀS UN BEZŪDENS PISUĀRU APKOPE
Bezūdens pisuāros izmanto vieglu bioloģiski noārdošos šķīdumu, vai arī tie darbojas pilnīgi bez tā. Turklāt piegādātājam jāprecizē bezūdens pisuāriem nepieciešamais apkopes režīms, tostarp attiecīgā gadījumā informācija par kasetes nomaiņas laika skalu, un jānorāda pakalpojuma sniedzēju saraksts šo produktu regulāras apkopes veikšanai.
5. UZSTĀDĪŠANAS NORĀDĪJUMI/LIETOŠANAS INSTRUKCIJA
Pisuāru skalošanas iekārtai tiek nodrošināta turpmāk minētā informācija drukātā veidā (uz produkta iepakojuma un/vai tam pievienotajā dokumentācijā) un/vai elektroniskā formātā.
5.1. Atbilstoši uzstādīšanas norādījumi, tostarp informācija par to, attiecībā uz kādu(-ām) klasi(-ēm) un/vai veidu(-iem) produkts ir testēts, informācija par to, kādiem konkrētiem darba spiedieniem šis produkts ir paredzēts, informācija par to, ar kāda veida kanalizācijas sistēmām šo produktu var izmantot, informācija par to, kā regulēt pilnu skalošanas apjomu un tā ietekmi (piemēram, attiecībā uz atlikušo ūdens līmeni, uzpildes ūdens līmeni utt.), un, gadījumā, ja pisuāri un pisuāru skalošanas sistēmas tirgū tiek laisti atsevišķi, informācija par to, ar kādiem produktiem tie ir jākombinē, lai veidotu pilnībā funkcionējošu un ūdens izmantošanas ziņā efektīvu vienību.
5.2. Padomi, kā, racionāli izmantojot ūdeni, var cik vien iespējams samazināt ietekmi uz vidi, jo īpaši informācija par atbilstošu produkta lietošanu, lai cik vien iespējams samazinātu ūdens patēriņu.
5.3. Informācija par pilnu skalošanas apjomu, izteiktu litros vienā noskalošanas reizē.
5.4. Ieteikumi par atbilstošu produkta lietošanu un apkopi, tostarp padomi par produktu lietošanu un apkopi, informācija par to, kuras rezerves daļas ir nomaināmas, norādījumi par starpliku un citas armatūras nomaiņu, ja produktā ir noplūde, tīrīšanas ieteikumi utt.
5.5. Informācija par atbilstošu pārstrādi pēc produkta aprites cikla beigām.

	Piedāvājuma izvērtēšanas kritēriji
	Punktus piešķir par turpmāk minēto kritēriju izpildi.
1. PAPILDU TAUPĪGS ŪDENS IZMANTOJUMS SKALOŠANAI
Papildu punkti tiks piešķirti par katru 0,25 litru ūdens papildu ietaupījumu pilnam skalošanas apjomam, kā noteikts 1.1. kritērijā.
2. HIGIĒNA
Papildu punkti tiek piešķirti par bezkontakta (ar sensoru aprīkotu) skalošanas kontrolsviru, kas nepieļauj nevajadzīgu mehānisma iedarbināšanu un nodrošina skalošanu tikai pēc produkta faktiskās lietošanas.








4. Atkārtoti izmantojamu vai pārstrādājamu atkritumu uzglabāšanai:
Projektētājam jāsagatavo ēkas un/vai teritorijas plānus, kuros ir norādīta vieta vai vietas atkritumu šķirošanai un savākšanai, kā arī pieņēmumi, kas ir pamatā prognozēm par vajadzīgo vietu un infrastruktūru.

